NaiveNeuron/SloPal huggingface dataset:
Dostál, Ondrej, poslanec NR SR (2020-02-25):
Ja by som chcel navrhnúť procedurálnym návrhom, aby pán predseda Národnej rady rešpektoval § 23 ods. 6 zákona o rokovacom poriadku, ktorý hovorí o tom, že ak sa počas schôdze Národnej rady pri zisťovaní počtu prítomných poslancov pred hlasovaním zistí, že nie je prítomná nadpolovičná väčšina všetkých poslancov a ak sa tak nestane ani po 15, ani 15 minút po zisťovaní počtu prítomných poslancov, predsedajúci schôdzu Národnej rady preruší a určí termín ďalšieho rokovania. A ak ani po prerušení schôdze Národnej rady nie je prítomná nadpolovičná väčšina, môže rozhodnúť, že sa bude rokovať o ďalšom bode programu. Čiže teraz musí nasledovať podľa rokovacieho poriadku 15-minútová pauza a až potom môžeme pokračovať v rokovaní, ak tak pán predseda rozhodne, že budeme rokovať o inom bode. Takže prosím, aspoň v takejto drobnosti rešpektujme zákon o rokovacom poriadku.
Blanár, Juraj, podpredseda NR SR (2020-12-03):
Na vaše vystúpenie jedna faktická poznámka. Pán poslanec Dostál, nech sa páči. Pán poslanec Susko, to bolo tak o chlp, ale dávam aj vám možnosť, aby ste aj vy. Takže pán Dostál ako prvý.
Žiga, Peter, podpredseda NR SR (2024-02-02):
Pán poslanec Spišiak.
M. Sabolová, poslankyňa: (2003-11-07):
A chcem sa spýtať, pán minister, či si naše otázky, ktoré chceme, aby boli zodpovedané, poznamenávate a či dostaneme vôbec odpoveď na otázky, ktoré kladieme, pretože už tu padlo strašne veľa informácií, a obávam sa, že sa nebude dať zodpovedať adresne, ak si neurobíte nejakú poznámku. A ešte sa vrátim k tomu, aby sme nemuseli možno takéto témy otvárať na rokovaní pléna, ale len v odborných výboroch, pýtam sa na vašu predstavu komunikácie, kto môže, kto môže informácie o spoločnosti Veriteľ dostať. Akým spôsobom. Komu môže Veriteľ poskytovať informácie, pretože vieme, že aj predvčerom na rokovaní vlády bolo zase jedno neverejné uznesenie o spoločnosti Veriteľ. Čiže ja neviem, akým spôsobom môžeme v tejto veci komunikovať, pretože, ak je neverejné uznesenie, bojím sa, že ani nám ako poslancom príslušné inštitúcie nebudú chcieť túto informáciu poskytnúť. Čiže chcem vedieť, ako si predstavujete spôsob komunikácie o zdravotníctve nielen formou seminárov, ale v tej záväznej forme voči poslancom Národnej rady a voči odborným... (Zaznel zvuk časomiery.)
A. Belousovová, podpredsedníčka NR SR: (2007-06-20):
Teraz dávam slovo spoločnému spravodajcovi z výboru pre kultúru a médiá pánovi poslancovi Jánovi Senkovi, aby informoval Národnú radu o výsledku rokovania výborov o tomto návrhu zákona a aby odôvodnil návrh a stanovisko gestorského výboru. Nech sa páči, pán poslanec.
Šutaj Eštok, Matúš, poslanec NR SR (2022-12-06):
Pán poslanec Šeliga, dnes ste mali možnosť ukázať, že ste chlap. Bohužiaľ, ukázali ste, že ste zbabelec, pretože ak by ste svoj úvod začali ospravedlnením pánovi Žilinkovi za to, ako ste sa vyjadrili dehonestujúco smerom na jeho adresu minulý týždeň v rozhovore pre jeden portál a povedali by ste, prepáčte, pán generálny prokurátor, ospravedlňujem sa, tak by som povedal, že ste chlap. Bohužiaľ, vy ste jeden zbabelec, ktorý sa tu zaštiťuje slušným Slovenskom. Vy ste tí slušní, vy ste tí slušní... viete čo. A ak tu hovoríte o akejsi dôvere v právny štát, ste súčasťou vlády, ktorá právny štát za dva a pol roka rozobrala na súčiastky, na posledné šrúbky. Vy ste garanciou toho, že tu právny štát na Slovensku nikdy nebude. Ľudia, ako ste vy, pán Baránik, pán Lipšic a ďalší. A ak tu urážate človeka, ktorý je tu poslednou garanciou právneho štátu, to je tu sediaci generálny prokurátor Maroš Žilinka. A vidí to aj verejnosť, pretože vo verejnosti má Maroš Žilinka dôveryhodnosť 48 %. Váš mentor, pán Šeliga, má dôveryhodnosť 29 % a jeho nohsled pán Hamran má dôveryhodnosť 30 %. Čiže sa spamätajte, buďte konečne chlap, dávam vám tú príležitosť, v reakcii na moju faktickú poznámku sa môžete ospravedlniť Marošovi Žilinkovi za tie vaše „slušné“ slová, ktoré ste na jeho adresu vo verejnom priestore použili. Ďakujem pekne.
Hambálek, Augustín, poslanec NR SR (2017-09-14):
Ďakujem. Dajte, prosím, hlasovať o bodoch 1, 2, 5, 6, 7 a 9 návrhu pani poslankyne Jurinovej.
Sulík, Richard, predseda NR SR (2010-12-14):
Ďakujem. Otváram rozpravu k tomuto bodu. Do rozpravy som dostal jednu písomnú prihlášku. Pán poslanec Fecko, nech sa páči.
Glváč, Martin, podpredseda NR SR (2017-03-29):
Pán poslanec Muňko, pán poslanec Jahnátek, poprosím, kľud.
Grendel, Gábor, podpredseda NR SR (2021-05-13):
Nebudeme hlasovať, pani poslankyňa, keďže sme lehoty neskrátili. Budeme musieť odložiť hlasovanie o tomto bode až po splnení lehôt. Teraz prosím povereného člena výboru pre sociálne veci pána poslanca Jána Heráka, aby uviedol hlasovanie o bode 31 schváleného programu, ktorým je prvé čítanie o návrhu skupiny poslancov na vydanie zákona, ktorým sa mení a dopĺňa zákon č. 544/2010 o dotáciach v pôsobnosti ministerstva práce, sociálnych vecí a rodiny, tlač 504, 506, pardon. Nech sa páči, pán poslanec, máte slovo. (Hlasovanie o návrhu skupiny poslancov Národnej rady Slovenskej republiky na vydanie zákona, ktorým sa mení a dopĺňa zákon č. 544/2010 Z. z. o dotáciách v pôsobnosti Ministerstva práce, sociálnych vecí a rodiny Slovenskej republiky v znení neskorších predpisov , tlač 506.)
Š. Kužma, poslanec: (2009-06-17):
Novela má práve za cieľ rozšíriť možnosť zamestnávateľov na aktivačné práce, ktorými doteraz boli len obce, aj o samosprávne kraje so zameraním práve na správcov ciest II., III. triedy samosprávnych krajov, ako aj na Slovenskú správu ciest, ide o rozšírenie možnosti zamestnávať pri aktivačných prácach aj ako zamestnávateľa, aj správcov vodných tokov (Slovenský vodohospodársky podnik). Motívom tohto zákona je zároveň aj pomôcť ďalším dvom oblastiam, a to jednak životnému prostrediu a cestovnému ruchu. Ak by ste sa zastavili na akomkoľvek odpočívadle alebo parkovisku pri ceste a pozreli sa okolo, tak s hrôzou by ste zistili, aký neuveriteľný neporiadok tam je. Žiaľ, je to práve oblasť, kde sa zastavujú turisti, kde sa zastavujú zahraniční návštevníci, keď si chcú odpočinúť pri našich cestách. Máme nádhernú prírodu, ale obrovsky si ju špatíme. Prevezte sa po Dunajci na plti, prevezte sa čo ja viem na kanoe po niektorej našej slovenskej rieke a v najkrajších zákutiach, ktoré máme, nájdete visieť igelitové tašky, nájdete pri každom kríku plastové fľaše, čo veľmi kazí dojem z krás prírody. Slovensko má obrovský potenciál na cestovný ruch a mnohokrát si ho takto špatíme. A to je práve oblasť, kde by sa dala veľmi dobre využiť táto absolútne nekvalifikovaná pracovná sila, lebo na zbieranie plastových fliaš, papiera a igelitových tašiek do vreca nie je potrebná absolútne žiadna kvalifikácia, potrebné je skutočne len zobrať týchto ľudí a dať im úsek, z ktorého to majú vyzbierať. Myslím si, že vďaka tomuto zákonu skutočne môžeme jednak dostať do práce ľudí, ktorí nám už roky nerobia a jednak veľmi pomôcť našej krajine a kultúrnosti našej krajiny, ako aj životnému prostrediu. Preto vás chcem poprosiť, aby ste tento zákon podporili. Týmto zákonom nevzniknú nároky na štátny rozpočet, lebo financie na aktivačné práce sú limitované. Čiže či je tam viac alebo menej subjektov, v tomto prípade je to jedno. Čiže keď tam máme 2 800 subjektov, ktoré to môžu robiť, v tomto prípade sú to obce, keď tam pribudne ďalších 10 subjektov, 8 samosprávnych krajov a Slovenská správa ciest a Slovenský vodohospodársky podnik, tak určite na tej pomerne veľkej sume peňazí, ktoré sú na aktivačné práce, to nebude mať taký veľký dopad alebo na tých, ktorým sa rozdeľuje, to až tak nedopadne. Skutočne ten počet subjektov oprávnených sa nám zvýši z nejakých 2 880 alebo koľko ich je o desať. Čiže nie je tuná dopad ani na štátny rozpočet. Návrh zákona je v súlade s ústavou, ústavnými zákonmi i medzinárodnými zmluvami. A skutočne môžeme urobiť veľmi veľa aplikáciou tohto zákona i pre našu krajinu, i pre spoluobčanov, ktorí doteraz dlhé, dlhé roky nič nerobia a, ak ich nezapojíme, ani robiť nebudú. Ďakujem.
Zmajkovičová, Renáta, podpredsedníčka NR SR (2013-10-30):
Ďakujem, pán spravodajca, otváram rozpravu. Do rozpravy som nedostala žiadnu písomnú prihlášku. Pýtam sa, či sa chce niekto prihlásiť do rozpravy ústne. Pán poslanec Hlina. Uzatváram možnosť prihlásiť sa do rozpravy. Nech sa páči, pán poslanec.
P. Hrušovský,  podpredseda NR SR: (2001-10-25):
M. Ftáčnik, minister školstva SR: Pani poslankyňa, budem tlmočiť túto vašu obavu pánovi ministrovi Magvašimu. Ďakujem vám za starostlivosť. Myslím si, že je to namieste a budete informovaná, pretože sú tu pracovníci ministerstva práce, sociálnych vecí a rodiny, ktorí počuli vaše stanovisko, ako to s dôchodkami bude. Budeme sa snažiť i ako vláda, i ako ministerstvo zabezpečiť to v čo najkratšom možnom termíne.
Pellegrini, Peter, podpredseda NR SR (2020-07-14):
Posledný prihlásený ústne do rozpravy je pán poslanec Susko. Nech sa páči. Potom pripomínam, že sa vrátime k návrhu na skrátené legislatívne konanie pána ministra životného prostredia, po ktorom budeme hneď opäť hlasovať. Takže pomaly poprosím ľudí, aby sa dostavili do rokovacej sály. Nech sa páči, pán poslanec, máte slovo.
Jurinová, Erika, podpredsedníčka NR SR (2015-10-02):
Ďakujem veľmi pekne. Hlavným naším cieľom bolo naozaj baviť sa o nepremlčateľnosti trestného činu sexuálneho zneužívania. Ďakujem všetkým kolegom za to, že prejavili podporu. Bola by som veľmi rada, keby túto podporu prejavili kolegovia z vládnej strany SMER. Presne, ako si, Martin, povedal, komplexnosť riešenia už teraz nebude do volieb na stole určite. Len mi je ľúto, že tá komplexnosť, ktorú sme už navrhovali pred nejakým časom, takisto nebola vtedy vypočutá. Dokonca mi je veľmi ľúto, že keď som sa bavila s pánom ministrom na tému zvýšenia alebo teda zrušenia premlčateľnosti, tak povedal, že vlastne necíti to ako nejakú nutnosť, pretože premlčateľnosť trestného činu bola zvýšená v nedávnej dobe. Takže jemu sa zdá tá úprava, ktorá bola prijatá, to znamená, že tri roky po osemnástich rokoch, je dostatočná. To mi je veľmi ľúto. Ešte tu pripomeniem, že vlastne celé toto snaženie skupiny poslancov vzniklo na základe putovania jedného pána, ktorý sa volal Variš, ktorý sám zažil sexuálne zneužívanie, ktorý dlhé roky s tým bojoval v skrytosti. Rozhodol sa, že prestane o tom mlčať a začne ľuďom hovoriť, aké je to strašné a urobí všetko pre to, aby sa zmenila legislatíva minimálne v európskych krajinách. Takže pešo putoval po európskych krajinách a hovoril im o tom, aké to je naozaj neskutočne zlé a nástojil na politikov. U nás sa táto aktivita prejavila na tomto podaní zákona, ale povedzme si, že v Anglicku naozaj jeho pôsobenie spôsobilo, že nepremlčateľnosť tohto trestného činu už majú. Takže aj občianske aktivity pomáhajú alebo občianska spoločnosť dokáže pomôcť v riešení... (Prerušenie vystúpenia časomerom.)
B. Bugár, podpredseda NR SR: (2006-03-15):
(Hlasovanie.) Prítomných je 119 poslancov, za 85, proti 1, zdržalo sa 33. Konštatujem, že tieto body zo spoločnej správy sme schválili. Nech sa páči.
V. Veteška, podpredseda NR SR: (2004-01-23):
Ďakujem.
Žiga, Peter, podpredseda NR SR (2024-06-12):
Budeme hlasovať o skrátení lehoty. (Hlasovanie.) 133 prítomných, 88 za, 4 proti, 41 sa zdržalo. Skrátili sme lehotu. Nech sa páči, pán spravodajca.
Mezenská, Helena, poslankyňa NR SR (2015-05-22):
Ja ďakujem za túto faktickú poznámku. V podstate dáva nám veľkú nádej, pretože sám dobre viete, pán poslanec Martvoň, že stačí, aby sa s touto požiadavkou a s týmto návrhom uzrozumel a podporil ho váš politický, vaša politická strana, vládna strana. Máte tú politickú moc, prosím pekne, presvedčte svojich kolegov poslancov o potrebe podpory tohto návrhu. Pretože on naozaj dáva možnosť kandidovať nielen politickým kandidátom, ale aj nezávislým kandidátom. A ak sám vyslovujete svoj názor a postoj, že súčasný volebný systém volieb do parlamentu je skostnatelý, tak to zmeňme. Ak nám tento systém nevyhovuje a nevyhovuje občanom, čo nám bráni v tom, aby sme tento systém zmenili? A tento návrh zákona dáva možnosti, ako to upraviť, ako priblížiť parlament a voľbu občanov čo najviac ich potrebám, ich vôli. Zmeňme to. Ak sa vám niektoré technické nedostatky, obsahové nedostatky nepáčia, posuňme to do druhého čítania, tam bude priestor pre to, aby sa mnohé, či už formálne, alebo obsahové, vecné prvky zmenili. Ale naozaj na tomto zákone máme možnosť deklarovať, či to s občianskou demokraciou myslíme vážne.
M. Hort, podpredseda NR SR: (2008-10-30):
Ale skôr, než vám dám slovo, spýtam sa, kto sa chce prihlásiť do rozpravy ústne, pretože písomne som nedostal žiadnu prihlášku. Takže okrem vás ako spravodajkyne je tam ešte prihlásený pán poslanec Peter Dubravay. Uzatváram možnosť prihlásiť sa do rozpravy k tomuto návrhu zákona. A slovo v rozprave má pani poslankyňa Milada Belásová. Pardon, prepáčte, ja som si neuvedomil ešte pani Marta Damborská. Prepáčte, pani kolegyňa. Takže teraz vystúpi pani poslankyňa Milada Belásová a potom pani Damborská a potom pán Peter Dubravay. Nech sa páči.
Ďuriš Nicholsonová, Lucia, podpredsedníčka NR SR (2017-04-05):
V rozprave teraz vystúpi pán poslanec Dostál.
Baránik, Alojz, poslanec NR SR (2017-12-06):
... vy ste si vymysleli konštrukciu, ktorá sa vám hodí, avšak (ruch v sále), avšak, avšak... (Reakcia z pléna.) No a vy ste čoho doktor? (Zaznenie gongu. Prerušenie vystúpenia predsedajúcim.)
Laurenčík, Milan, podpredseda NR SR (2022-02-25):
Na faktické poznámky bude reagovať pán poslanec Boris Susko. Nech sa páči.
Bugár, Béla, podpredseda NR SR (2018-10-16):
Prezentujme sa a hlasujme. (Hlasovanie.) Prítomných 141, za 84, proti 6, zdržalo sa 51 poslancov a návrh bol schválený. Prosím teraz pána poslanca Valockého, aby uviedol hlasovanie v prvom čítaní o vládnom návrhu zákona, ktorým sa mení a dopĺňa zákon č. 153/2013 Z. z. o národnom zdravotníckom informačnom systéme (tlač 1138). (Hlasovanie o vládnom návrhu zákona, ktorým sa mení a dopĺňa zákon č. 153/2013 Z. z. o národnom zdravotníckom informačnom systéme a o zmene a doplnení niektorých zákonov v znení neskorších predpisov a ktorým sa menia a dopĺňajú niektoré zákony , tlač 1138.)
Kollár, Boris, predseda NR SR (2022-03-30):
Prosím, prezentujme sa a hlasujeme. (Hlasovanie.) Prítomných 121 poslancov, za 14, proti 36, zdržalo sa 70, nehlasoval 1. Konštatujem, že Národná rada tento návrh neschválila. S procedurálnym návrhom vystúpi pani poslankyňa Tabák.
Grendel, Gábor, podpredseda NR SR (2020-11-27):
Ďakujem, pán podpredseda. Prosím, zaujmite miesto pre navrhovateľov. Dávam slovo spoločnému spravodajcovi, ktorého určil navrhnutý gestorský výbor pre hospodárske záležitosti, pánovi poslancovi Petrovi Libovi, aby nás informoval o spravodajskej správe.
Kaník, Ľudovít, poslanec NR SR (2013-09-25):
Ďakujem, pán predseda, len jeden návrh zákona máme na hlasovanie, tak chcem urýchliť rozpravu, aby ste sa mohli vrátiť k debate. Sťahujem ho, je to tlač 670, aby ste dali ešte jednu šancu, aby sa ukázalo, keď vaše riešenia sa ukážu ako nefunkčné, ešte že tu existuje funkčné riešenie, ku ktorému sa môžeme vrátiť. Ďakujem.
Kollár, Boris, predseda NR SR (2023-05-24):
Prosím, prezentujme sa a hlasujeme. (Hlasovanie.) Prítomných 126 poslancov, za 68, proti 14, zdržalo sa 44. Uvedený návrh sme schválili.
D. Muňko, poslanec: (2004-05-12):
Môj kolega pán Blanár tu vystúpil, kde kritizoval niektoré veci, ktoré sa tohto zákona týkajú. Dá sa s niektorými vecami o bodovom hodnotení za úraz polemizovať, ale myslím si, že tento zákon, ktorý je podobný v Európskej únii, je lepší ako starý zákon. Čiže odporúčam tento zákon prijať.
Hraško, Igor, poslanec NR SR (2015-12-04):
Ďakujem za slovo. Áno, zazneli tam rôzne slová v prejave a jedno som si všimol, že cynizmus. Áno, to je presne ten prístup vládnej strany, akým pristupuje k riešeniu problémov na Slovensku. A ja doplním ešte ďalšie: alibizmus a populizmus. Takže aby sme to mali pohromade, ešte raz: cynizmu, alibizmus a populizmus, toto je systém riešenia vládnej strany problémov na Slovensku. A presne to sú prívlastky k týmto zákonom, ktoré som kritizoval aj v prvom čítaní. To absolútne nerieši sťaženie terorizmu, ako to niektorí sa snažia nakukať ostatným. Stačí, ak teroristi sa dohodnú v inej krajine, a my sme z toho vyšachovaní, tu si prídu vyriešiť už len tie dôsledky, a niekto si myslí, že skutočne naši, naša SIS-ka a naši policajti to vyriešia. No nevyriešia! Pretože keď to sem dobehne z Rakúska alebo z Českej republiky, alebo to je jedno skadiaľ, tak tuná už bude len ten dôvetok. Oni sa pripravia niekde úplne inde a nikto im na to zo Slovenska nepríde – a to je ten problémy. Čiže vy neriešite podstatu problému, vy sa snažíte akože vyriešiť možnože to, čo by sa mohlo potenciálne tu na Slovensku niekedy vyskytnúť. Ale myslím si, že na to máme dostatočné riešenia. A pokiaľ je naozaj niekto už nadškrtnutý, že z terorizmu, už spáchal alebo spriada terorizmus, tak to je už predsa úplne iná káva. Tak ja nechápem, že čo to tu teraz pritvrdzovať, akým spôsobom. A to, čo som hovoril. Pritvrdzovanie slov, politický extrémizmus, náboženský extrémizmus, to sú presne veci, ktoré vyhovujú tým, ktorí majú zvýšiť buzeráciu nepohodlných oponentov. Ešte raz, tento zákon slúži iba na zvýšenú buzeráciu nepohodlných oponentov vládnej strane.
Kvasnička, Marián, poslanec NR SR (2013-04-30):
Vážený pán predseda, chcel by som reagovať tiež na vystúpenie Jána Figeľa. Pre mňa bolo zaujímavé konfrontovať si vystúpenie s neverbálnymi prejavmi pána ministra Boreca. Neskrýval afekty a emócie a istú krehkosť. Bežal mi taký film pred očami. Pán minister, považujem vás za slušného človeka a fundovaného právneho experta. Priznám sa, nezávidím vám. Nechcel by som byť v koži človeka, ktorý si verejne láme chrbticu. Potrebujete to? Povedzte, potrebujete to? Dokážete sa potom pozrieť sám sebe do očí? A ďakujem Jánovi Figeľovi, že vám zrkadlo nastavil týmto spôsobom. Ďakujem.
Lipšic, Daniel, poslanec NR SR (2016-06-07):
Priznám sa, že neviem celkom ani, na čo sa dá reagovať, lebo tie faktické poznámky neboli k tomu, čo som hovoril, ale k snahe, k snahe byť osobný. A ešte raz, ak máte problémy s mojou osobou, kľudne, kedykoľvek zvolajte zajtra schôdzu. Môžeme, môžeme riešiť kedykoľvek aj tri dni. Nemám s tým problém. Ale čo sa mi zdá, vrátim sa späť k Bašternákovi, čo sa mi zdá kľúčové, je to, čo som aj prečítal o prepojení pána Bašternáka s policajným zborom a k tomu by som sa rád vrátil. Lebo pán minister Kaliňák hovorí, že to je pomsta veliteľa hliadky svojmu nadriadenému. Ten úradný záznam išiel na inšpekciu 17. 12. 2012 v čase, keď o pánovi Bašternákovi nikto nevedel. Teda ani ja som nevedel, kto je pán Bašternák v tom čase, v roku 2012. Prečo by si veliteľ hliadky vymyslel kauzu Bašternák v roku 2012? A tu je dôkaz od krajského riaditeľa, že prípad išiel na inšpekciu v roku 2012. Ako to viete vysvetliť? Ako viete vysvetliť, čo s tým urobila inšpekcia? Ako viete vysvetliť, že ak si niekto niečo vymyslel, o čom silno pochybujem, nie je stíhaný za krivé obvinenie. Ako viete vysvetliť, že nadriadený týchto policajtov, ktorý im volal, je dnes trestne stíhaný, lebo už nevedel čo od dobroty robiť, tak chodil vyberať v obednej prestávke pokuty. Nemám s tým problém, aby sa pravda vyjasnila a pravda sa dá nájsť. Nehovorím, že ju mám ja, ale ak sa pravda hľadá, dá sa nájsť. Tak urobme mimoriadny výbor, je tu aj pán poslanec Baška, viacerí z výboru pre obranu a bezpečnosť. Zavolajme tých členov hliadky, aby nám prišli povedať, čo sa udialo, kto intervenoval, ako, kto volal, kto je náš človek? Vy sa ale pravdy bojíte, lebo podľa mňa v kútiku duše viete, aká je.
Svrček, Miloš, poslanec NR SR (2022-09-21):
Ďakujem za slovo, pán predsedajúci. Ja len v krátkosti. Áno, práve to bol dôvod, prečo sme aj s pani poslankyňou Hatrákovou, a hlavne ona ako hlavná iniciátorka tejto legislatívy prišla s touto myšlienkou. Mali sme informácie o tom, že čo sa deje na trhu a aké sú praktiky práve voči odberateľom týchto energií. A ja si myslím, že nastala aj teraz iná situácia po tom, čoho sme boli svedkom v lete, že ministerstvo hospodárstva, resp. minister hospodárstva sa venoval iným veciam, ako mal, teda pomoci ľuďom. Nechcem mu úplne krivdiť, lebo boli robené nejaké prípravy, boli robené nejaké kroky, ale tá konkrétna legislatíva nebola na stole. Čiže presne ako ja chcem aj doplniť pani poslankyňu, čo povedala v úvodnom slove, že my ako poslanci nemôžeme nahrádzať exekutívu a ministerstvo, na to je tu ministerstvo. A ja aj očakávam od nového ministra, že tá pomoc ľuďom bude oveľa adresnejšia, oveľa rýchlejšia, adekvátnejšia pri príprave legislatívy. A práve aj postavenie v súčasnosti odberateľov je vyslovene veľmi rizikové, pretože vidíme, aká je situácia na trhu nielen na Slovensku, ale aj v Európe. A ja chcem vyslovene povedať aj takto voči verejnosti. Tu nejde v žiadnom prípade o nejakú ochranu neplatičov. V žiadnom prípade tu nejde o to predstavenie legislatívy, ktorá by im mala nejak uľahčiť situáciu. Toto v žiadnom prípade nie je účelom tohto návrhu zákona. Tu ide len o to, aby mali tú barličku, tú časovú barlu aj právnu na prispôsobenie sa tej situácii a hlavne prípravu na to, aby sa vedeli pripraviť v rámci pomoci, aby, aby mali čas a priestor na to, aby nedošlo k tomu, že skĺznu do nejakej exekúcie a potom... (Prerušenie vystúpenia časomerom.)
Švihura, Richard, poslanec NR SR (2011-05-24):
Pán predseda, nakoľko v rozprave nebol predložený žiadny iný návrh na uznesenie, dajte, prosím, hlasovať o tom, že Národná rada Slovenskej republiky podľa čl. 86 písm. d) Ústavy Slovenskej republiky vyslovuje súhlas s Opčným protokolom k Medzinárodnému paktu o hospodárskych, sociálnych a kultúrnych právach a rozhodla, že ide o medzinárodnú zmluvu, ktorá má podľa čl. 7 ods. 5 Ústavy Slovenskej republiky prednosť pred zákonmi.
Zmajkovičová, Renáta, podpredsedníčka NR SR (2014-10-29):
Pani poslankyňa Kiššová.
Blanár, Juraj, podpredseda NR SR (2021-12-01):
Príjemné popoludnie, vážené panie poslankyne, páni poslanci, budeme pokračovať v popoludňajšom rokovaní šiesteho dňa 51. schôdze Národnej rady Slovenskej republiky verejnou časťou tejto schôdze. Na rokovacom dni dnes požiadali o ospravedlnenie títo páni poslanci a pani poslankyňa: pán poslanec Ľudovít Goga, Jozef Habánik, Augustín Hambálek, pani poslankyňa Eva Hudecová, Patrick Linhart a Andrej Medvecký. Toľko aj pre verejné vyhlásenie o ospravedlnosti, o ospravedlneniach, pretože pri neverejnej časti to nebolo možné verejnosti vnímať toto ospravedlnenie, keďže bolo vysielanie vypnuté z rokovacej sály. Podľa schválenej zmeny programu pristúpime k prvému čítaniu o vládnom návrhu zákona, ktorým sa mení a dopĺňa zákon č. 587/2004 Z. z. o Environmentálnom fonde a o zmene a doplnení niektorých zákonov v znení neskorších predpisov a ktorým sa mení a dopĺňa zákon č. 414/2012 Z. z. o obchodovaní s emisnými kvótami a o zmene a doplnení niektorých zákonov v znení neskorších predpisov . Vládny návrh je pod parlamentnou tlačou 763, návrh na pridelenie výborom je v rozhodnutí 795. Prosím ministra životného prostredia Slovenskej republiky Jána Budaja, aby vládny návrh pred parlamentom uviedol. Nech sa páči.
Laurenčík, Milan, podpredseda NR SR (2021-03-18):
Ďakujem. Na vaše vystúpenie evidujem jednu faktickú poznámku a tú má pán Eduard Kočiš. Nech sa páči.
Danko, Andrej, predseda NR SR (2019-01-30):
Ďakujem. Vyhlasujem rozpravu za skončenú. Chce k rozprave zaujať stanovisko navrhovateľka?
Danko, Andrej, predseda NR SR (2019-10-28):
Prosím, prezentujme sa a hlasujeme. (Hlasovanie.) Prítomných 123 poslancov, za 18, proti 34, zdržalo sa 57, nehlasovalo 14. Konštatujem, že Národná rada sa uzniesla, že nebude pokračovať v rokovaní o tomto návrhu. Pristúpime k hlasovaniu o bode 97 programu, je to prvé čítanie o návrhu poslancov Kotlebu, Kecskésa, Nehézovej a Grausovej na vydanie zákona, ktorým sa mení a dopĺňa zákon č. 363/2011 o rozsahu a podmienkach úhrady liekov (tlač 1708). Dávam slovo spravodajkyni, ktorú určil navrhnutý gestorský výbor pre zdravotníctvo, poslankyni Šebovej, aby hlasovanie uviedla. A pripraví sa poslanec Schlosár. (Hlasovanie o návrhu poslancov Národnej rady Slovenskej republiky Mariana Kotlebu, Jána Kecskésa, Jany Nehézovej a Natálie Grausovej na vydanie zákona, ktorým sa mení a dopĺňa zákon č. 363/2011 Z. z. o rozsahu a podmienkach úhrady liekov, zdravotníckych pomôcok a dietetických potravín na základe verejného zdravotného poistenia a o zmene a doplnení niektorých zákonov v znení neskorších predpisov , tlač 1708.)
Paška, Pavol, predseda NR SR (2013-10-22):
Hlasujeme o bodoch 1, 3 a 20. Odporúčanie je neschváliť. (Hlasovanie.) 139 prítomných, 78 bolo proti, 61 sa zdržalo. Tieto body sme neschválili.
Mikloš, Ivan, poslanec NR SR (2013-06-28):
Ďakujem. Vážený pán predsedajúci, vážené panie poslankyne, páni poslanci, dovoľte mi, aby som v zmysle zákona Národnej rady č. 350/1996 Z. z. o rokovacom poriadku vystúpil k návrhu poslancov Národnej rady Ivana Štefanca a Pavla Freša na vydanie zákona, ktorým sa mení a dopĺňa zákon o dani z pridanej hodnoty. Uvedený návrh bol doručený poslancom v stanovenej lehote, čím boli splnené podmienky určené príslušným zákonom, t. j. doručenie najmenej 15 dní pred schôdzou Národnej rady. Predseda Národnej rady posúdil uvedený návrh podľa zákona o rokovacom poriadku a podľa legislatívnych pravidiel ho zaradil na rokovanie dnešnej schôdze Národnej rady. Ako spravodajca v prvom čítaní si osvojujem stanovisko, že predmetný návrh spĺňa po formálnoprávnej stránke všetky náležitosti návrhu zákona uvedené v príslušných paragrafoch rokovacieho poriadku a zákona Národnej rady. Z hľadiska vecného zastávam stanovisko, že predložený návrh zákona rieši závažnú problematiku a je zrejmý aj jej účel. Všeobecná časť dôvodovej správy obsahuje informácie o jej cieli a o tom, že je v súlade s Ústavou Slovenskej republiky a ostatnými všeobecne záväznými právnymi predpismi, ako aj medzinárodnými zmluvami, ktorými je Slovenská republika viazaná. Jej osobitná časť obsahuje odôvodnenie jednotlivých ustanovení návrhu. Po rozprave odporučím, aby podľa § 73 ods. 3 písm. c) zákona o rokovacom poriadku Národná rada uvedený návrh prerokovala v druhom čítaní a v súlade s rozhodnutím predsedu Národnej rady a zákona o rokovacom poriadku návrh zákona prerokovali nasledovné výbory: Výbor Národnej rady pre financie a rozpočet a Ústavnoprávny výbor Národnej rady. Za gestorský výbor navrhujem výbor pre financie a rozpočet. Zároveň odporúčam, aby výbory uvedený návrh prerokovali do 28. augusta 2013 a gestorský výbor do 30. augusta 2013. Pán predsedajúci, prosím, otvorte rozpravu.
Hrnčiar, Andrej, podpredseda NR SR (2019-03-29):
Pán poslanec Mazurek.
Drobný, Stanislav, poslanec NR SR (2016-10-27):
Vážený pán predsedajúci, vážené panie poslankyne, vážení páni poslanci, v zlúčenej rozprave vystúpilo osem poslancov. Procedurálne návrhy neboli podané. Preto, prosím, dajte hlasovať o tom, že Národná rada Slovenskej republiky sa uzniesla v súlade s § 73 ods. 3 písm. c) zákona o rokovacom poriadku prerokovať predložený návrh zákona v druhom čítaní.
Lajčák, Miroslav, minister zahraničných vecí a európskych záležitostí SR (2019-10-17):
Vážený pán predsedajúci, táto francúzska iniciatíva rozvíja vojenské spôsobilosti európskych krajín, pričom samotné budovanie kapacít prebieha mimo rámcov Európskej únie a Severoatlantickej aliancie. Jej cieľom je nadobudnúť vojenské spôsobilosti, ktoré môžu zúčastnené štáty využiť podľa svojho uváženia, či už v rámci misie a operácie Európskej únie, NATO, OSN, alebo aj v ad hoc koalícii skupiny krajín. Do iniciatívy je v súčasnosti zapojených 13 štátov Európskej únie, Nórsko je zapojené ako jediná nečlenská krajina a po brexite bude aj Veľká Británia. Slovenská republika podporuje budovanie a posilňovanie európskych obranných spôsobilostí pri zaistení komplementárnosti a koherencie EÚ a NATO. Proces vytvárania európskych intervenčných síl pozorne sledujeme. Zo zahranično-politického hľadiska vnímame vytvorenie týchto síl ako posilnenie vojenských spôsobilostí európskych krajín, ktoré v konečnom dôsledku posilní samotnú Úniu a NATO a umožní aktívnejšie pôsobenie európskych krajín na medzinárodnej scéne. (Prerušenie vystúpenia predsedajúcim.)
Tomanová, Viera, poslankyňa NR SR (2010-10-13):
Ďakujem pekne. Vážené dámy, vážení páni, ja ďakujem pani poslankyni Vaľovej za to, čo povedala, a zdôrazním, pokiaľ ide o valorizáciu, a mal by to vedieť aj pán bývalý minister Kaník, zmena výpočtu na základe inflácie znamená oproti predchádzajúcemu spôsobu výpočtu, kde sa zohľadňuje aj rast miezd, zníženie príjmov všetkých dôchodcov. A, pani Gibalová, áno, ja som za valorizáciu pevnou čiastkou, ale vo výške zohľadňujúcej rast inflácie i rast miezd. V opačnom prípade z našich starých rodičov, rodičov robíme chudákov a žobrákov. V tejto súvislosti mi dovoľte pripomenúť, a znovu to zdôrazňujem, sme viazaní viacerými medzinárodnými dohovormi, ako je Medzinárodný pakt o hospodárskych, sociálnych a kultúrnych právach, ktorý sme ratifikovali, ako je Dohovor Medzinárodnej organizácie práce č. 102 o minimálnej norme sociálneho zabezpečenia, ktorý stanovuje minimálnu úroveň starobného dôchodku ako percenta z priemernej mzdy obdobne ako Európska sociálna charta. Všetky tieto dokumenty sme ratifikovali. Vládny návrh znamená zníženie valorizácie dôchodkov o 56 % zo sumy 6,33 paušálne pre všetkých na 2,82 %. A oproti súčasnému variantu je výhodnejší len pre dôchodky do 156,6 eura, to znamená pre 6 % dôchodcov. Pán minister, prosím, predložte nám analýzu, o aké skupiny ľudí ide, prečo majú také nízke dôchodky a ako im je pomáhané v rámci hmotnej núdze, pretože pokiaľ viem, pomoc v hmotnej núdzi zohľadňuje aj zásluhovosť, pokiaľ ide o odpracované roky, a zvyšovanie percenta, aké percento sa občanovi odpočítava z jeho príjmu. Takže v tejto súvislosti by som bola zvedavá, či ste skutočne zvážili, pre koho je potrebné... (Prerušenie vystúpenia časomerom.)
Érsek, Árpád, minister dopravy a výstavby SR (2017-05-09):
Ďakujem pekne. Vážená pani predsedajúca, vážené dámy, vážení páni, návrh zákona, ktorým sa mení a dopĺňa zákon č. 555/2005 Z. z. o energetickej hospodárnosti budov a o zmene, doplnení niektorých zákonov v znení neskorších predpisov, sú navrhované zmeny, ktoré budú znamenať možno vyššiu podporu na zatepľovanie rodinných domov a súčasne zjednodušenie administratívneho procesu. Pre zintenzívnejšie, zintenzívnenie podpory zateplenia rodinných domov, ktoré smerujú k zníženej energetickej národnosti, sa, náročnosti, sa navrhuje upraviť výšku príspevku na zateplenie rodinného domu zo 6-tisíc euro na 8-tisíc tak, aby bolo možné financovať väšší, väčší rozsah vykonaných prác, jednoznačnejšie zadefinovať tepelno-technické požiadavky stavebných konštrukcií a upraviť proces predkladania žiadostí, možnosť vyhlásenia otvorenej výzvy, zakomponovanie niektorých dokladov priamo do textu žiadostí, predĺženie správnych lehôt pre žiadateľa. V rámci rokovania výborov boli prijaté pozmeňujúce návrhy, ktoré sú obsiahnuté v spoločnej správe výborov, a s odporúčaním gestorského výboru súhlasím. Dovoľujem si požiadať o podporu pri prerokovaní predloženého vládneho návrhu zákona a jeho schválenie. Ďakujem.
P. Paška, predseda NR SR: (2007-10-30):
Návrh sme schválili.
Danko, Andrej, predseda NR SR (2019-12-04):
Ďakujem. Na vystúpenie pani poslankyne faktická jedna poznámka. Pani poslankyňa Verešová.
B. Bugár, podpredseda NR SR: (2004-03-10):
(Hlasovanie.) Prítomných 132 poslancov, za návrh 129, hlasovania sa zdržali 3. Konštatujem, že tieto body zo spoločnej správy sme schválili. Nech sa páči.
Žiga, Peter, podpredseda NR SR (2024-06-12):
Prezentujme sa a hlasujme. (Hlasovanie.) 	134 prítomných, 88 za, 46 proti. Konštatujem, že sme schválili vládny návrh novely cestného zákona. Budeme pokračovať hlasovaním v druhom čítaní o vládnom návrhu zákona, ktorým sa mení a dopĺňa zákon č. 488/2013 o diaľničnej známke, tlač 218, bod 14 schváleného programu. Opäť poprosím spoločného spravodajcu Justína Sedláka, aby hlasovanie uvádzal. Nech sa páči. Tlač 218. (Hlasovanie o vládnom návrhu zákona, ktorým sa mení a dopĺňa zákon č. 488/2013 Z. z. o diaľničnej známke a o zmene niektorých zákonov v znení neskorších predpisov a ktorým sa mení a dopĺňa zákon č. 474/2013 Z. z. o výbere mýta za užívanie vymedzených úsekov pozemných komunikácií a o zmene a doplnení niektorých zákonov v znení neskorších predpisov , tlač 218.)
Grendel, Gábor, podpredseda NR SR (2022-02-25):
Pán poslanec Kondrót.
Pellegrini, Peter, predseda NR SR (2015-06-17):
Prezentujme sa a hlasujme o návrhu pána spravodajcu prerokovať tento návrh zákona v druhom čítaní. (Hlasovanie.) Prítomných 135 poslancov, za hlasovalo 84 poslancov, zdržali sa 51. Návrh sme schválili.
M. Číž, podpredseda NR SR: (2008-10-30):
Otváram rozpravu, nedostal som žiadnu písomnú prihlášku. Pýtam sa preto, či sa hlási do rozpravy niekto ústne. Pán predseda výboru Slabý, má slovo. Uzatváram možnosť prihlásiť sa do rozpravy ústne.
Schlosár, Rastislav, poslanec NR SR (2019-10-24):
Ďakujem za túto faktickú poznámku. Ja len k tej diskusii. Spomenul si, že si bol na tej konferencii, ktorú organizoval pán poslanec Zelník. V minulom, teda v prvom čítaní k tomuto návrhu zákona zaznel taký argument od pána Zelníka, že prečo sme sa teda my, keď takto kritizujeme to očkovanie, tie sankcie za povinné očkovanie, prečo sme sa nezúčastnili. No a ja tu musím na tomto mieste povedať, že pokiaľ by sa tej konferencie zúčastnili nielen, nazvime to tak, odborníci, vedci, lekári, ktorí, ktorí obhajujú povinné očkovanie, ale aj ľudia z opačnej strany spektra, ktorí toto povinné očkovanie odmietajú, pokiaľ by dali priestor aj tejto druhej skupine ľudí, tak pokiaľ by tam aj títo mohli ako pozvaní hostia s tým, že by tam mohli prednášať, vystúpiť, potom by tá debata mohla byť naozaj objektívna a potom by bolo opodstatnené, aby sme sa tam zúčastnili aj my ostatní poslanci parlamentu, ktorí napríklad so sankciami za povinné očkovanie nesúhlasíme. Ale pokiaľ viem, na tej konferencii druhá strana nemala taký priestor ako tí ostatní. Neboli tam pozvaní odporcovia očkovania, boli tam pozvaní v podstate len stúpenci očkovania. Takže preto sme sa nezúčastnili.
B. Bugár, podpredseda NR SR: (2002-05-30):
R. Šepták, poslanec: Ďakujem za slovo, pán predsedajúci. Myslel som, že vôbec nebudem diskutovať k tomuto zákonu, ale tá predchádzajúca debata ma trošku vyprovokovala, takže chcem reagovať na slová pána Bartoša. Chcel som povedať, že nemám žiadny problém s takýmto zákonom, pretože patrím medzi tých poslancov, o ktorých médiá napísali, dá sa povedať, absolútne všetko. A mojou základnou filozofiou je písať absolútne všetko, pretože verím tomu, že raz prídu také zákony, že všetko bude raz kontrolované v tomto chaose, ktorý v tomto probléme na Slovensku existuje. Chcel by som ale pripomenúť jednu vec, čo sa týka konfliktu záujmov a záujmov jednotlivých poslancov a možnosti pracovať aj v iných oblastiach alebo možnosti robiť aj iné funkcie. Spomeňte si na už dosť dávny výrok, dá sa povedať, vášho bývalého ministra, dá sa povedať, aj môjho celkom dobrého priateľa pána Černáka, ktorý vyhlásil, keď odišiel z ministerského postu, že až teraz v praxi vidí, aké hlúpe zákony navrhoval a schvaľoval. Tým chcem povedať, že problém tohto parlamentu je aj to, že kvôli možno závisti – a možno tým by som chcel nadviazať na slová pána Maxona, že by mala byť morálka, a nie upravovanie zákonom – veľmi veľa poslancov nemá šajnu, aké daňové zákony, aké podnikateľské zákony sa tu schvaľujú a ako títo ľudia v praxi majú s týmito zákonmi žiť. A toto je problém toho, či sa tu my dohadujeme, či niekto môže alebo nemôže niečo vykonávať. Naopak, pokiaľ neprídu ľudia z praxe, ktorí budú rozumieť týmto problémom, ale vždy to bude podľa politických strán a podľa toho, kto a aký poslanec bude mať blízko k predsedovi a dostane sa do parlamentu, potiaľ v tomto parlamente bude existovať tento problém, nie konflikt záujmov. Ďakujem.
Klus, Martin, poslanec NR SR (2019-06-27):
Ďakujem. Pán poslanec Dostál začal svoje vystúpenie tým, že ako strážca rokovacieho poriadku ma nestihol upozorniť na to, že som ho porušil, za čo sa ospravedlňujem. A tak isto chcem poďakovať predsedajúcemu za to, že teda je umožnené, aby ten môj pozmeňovací návrh nakoniec bol uverejnený a že sa o ňom teda bude hlasovať. Takže obom, páni, ďakujem, no a budem si na to dávať väčší pozor.
Blanár, Juraj, podpredseda NR SR (2021-07-02):
S faktickou poznámkou, pán poslanec Štefan Kuffa.
Paška, Pavol, predseda NR SR (2014-09-10):
Ďakujem pekne. Konštatujem, že poslankyne, poslanci v tajnom hlasovaní odvolali člena Súdnej rady nominovaného Národnou radou. Budeme ešte pokračovať. Chcem sa spýtať, či je všeobecný súhlas, aby sme aj po 12.00 hod. prebrali ešte dva body pána ministra Richtera a potom... (Súhlasná reakcia pléna.) Ďakujem. Pán minister, máte slovo.
Hrnčiar, Andrej, podpredseda NR SR (2019-02-18):
Pani poslankyňa Milanová. (Zaznelo mimo mikrofónu.)
Droba, Juraj, poslanec NR SR (2012-06-27):
Ja som môj príspevok do rozpravy v podstate povedal v čase venovanom navrhovateľovi, takže ja budem reagovať teraz iba na kolegu Vašečku a potom vlastne vstúpim do rozpravy iba jednou vetou a nechám vás reagovať na môj príspevok do rozpravy. Pán kolega, ono ten rozvod má vždy tri fázy, prvou je samotný akt rozvodu, druhou je výchova detí alebo poručníctvo o deťoch a treťou je majetkové vysporiadanie alebo riešenie tzv. BSM. Čiže náš návrh sa týka naozaj len samotného aktu rozvodu. Cez tie ďalšie dve veci, samozrejme, partneri budú musieť prejsť. Tam išlo o to, že ja som to zažil na vlastnej koži. Takže viem, o čom hovorím. Mal som jeden z najkrajších rozvodov, aké si viete predstaviť. Boli sme perfektne dohodnutí, boli sme kamaráti, napriek tomu sa nás sudkyňa pýtala na otázky, ktoré by som nehovoril asi nikomu inému, len svojmu partnerovi. Jednoducho bol som v tej situácii, musel som odpovedať na veľmi nepríjemné osobné otázky. Nechcem tomuto stresu vystavovať iných ľudí na Slovensku, pokým to robiť nemusím. Hovoríte o nerovnováhe. No pre mňa práve naozaj počet písmeniek paragrafov nie je argument. Nerovnováha je podľa mňa naozaj práve to, že aké jednoduché je vstúpiť do manželstva. Vy sa opijete v krčme, poviete si s tou ženou o polnoci, že zajtra sa zoberieme. Vy naozaj reálne keď zoženiete tie papiere v priebehu jedného dňa, tak sa môžete zobrať. Bolo to opité rozhodnutie, máte ešte opicu ďalší deň, poviete si, že je to fasa nápad, zoberiete sa. Naozaj veľmi jednoducho sa dá vstúpiť do toho manželstva. Práveže ja hľadám úroveň, kde sa to dostane približne aspoň na tú istú úroveň teda. Nestihnem asi úplne na všetko reagovať, ešte poviem, že liberalizmus nie je náboženstvom, ale liberalizmus je vierou v slobodu a zodpovednosť. A tak ako je dnes upravená možnosť rozvodov, nepovažujem to za slobodné. Myslím si, že štát príliš šliape ľuďom na krk a mieša sa im do vecí, do ktorých ho naozaj nič nie je. Zvyškom potom budem reagovať. Ďakujem.
V. Palko, minister vnútra SR: (2003-10-23):
Ako som povedal, o volebnej kaucii sa môžeme baviť, o tej výške. Zdôraznil som samotný princíp, že je potrebné, aby voľby neboli holubník. Čo sa týka preferenčných hlasov, tak zvyšujeme ich význam tak, že miesto 10 %, ktoré sú potrebné, aby sa u toho kandidáta brali preferenčné hlasy do úvahy, postačuje 5 %, pričom ďalej zvyšujeme práve význam preferenčných hlasov aj tým, že zavádzame viacero obvodov. To znamená, že stačí, keď je kandidát lokálne známy, nemusí byť celoslovensky, stačí, keď je lokálne známy, tak tých 5 % dosiahne podstatne skôr ako tých 10 % na celom Slovensku, ako to bolo doteraz. Čo sa týka 3 %, myslím si, že strany, ako je vaša, alebo tá moja, alebo ktorákoľvek predsa majú iné ambície, a nie získať nejaké 3 %. Takže táto téma je trošku mimo. A čo sa týka vašich volebných výsledkov v minulosti, tak naozaj vždy vám ich budeme len závidieť.
Frešo, Pavol, poslanec NR SR (2014-02-13):
Ďakujem veľmi pekne, pani predsedajúca. Ja len na tú časť, že ako mohol pán premiér Fico zistiť cenu emisií. No stačilo, nebolo treba ani tajnú službu, ani nič komplikované, stačilo zavolať na ministerstvo životného prostredia úradníkom, ktorí boli originálne poverení, poverení na narábanie s týmito emisiami, respektíve mali to v referáte. Lebo práve to policajné vyšetrovanie ukázalo, že to išlo všetko mimo nich. Tí, ktorí to v referáte mali, im cena bola dostatočne známa a samozrejme to takto uviedli aj do protokolu. Čiže stačilo zavítať na príslušné ministerstvo alebo tam poslať svojho štátneho tajomníka. Tomu sa hovorí politická zodpovednosť za tento obchod. Miesto toho po ďalších piatich, respektíve šiestich, siedmich mesiacoch, keď už sa to nedalo nijakým spôsobom ututlať a už to bolo naozaj na hrane a minister Chrbet navrhol vláde, aby tento obchod zrušila, tak premiér Fico ministra Chrbeta odvolal a vláda vlastne pokračovala v tomto obchode ďalej. To isté aj s ďalším ministrom, s pánom Turským, ktorý nedostal žiaden pokyn o tom, aby zastavil tento obchod, a ďalší dvaja ministri, ktorí potom nechali tento obchod dobehnúť, to je jasná, jasná politická zodpovednosť. A čo sa týka vzorca správania, keď hovoríme o uráne pri Košiciach, áno, je to to isté. Znova o tom nerozprávame, znova sa tvárime, že to nevidíme. A je to veľmi podobné, jak v prípade pezinskej skládky. Potom sa budeme tváriť, že sa vlastne ináč nedá, a na samý záver zistíme obľúbené, že to bolo všetko zákonné, že vlastne to ľudia mohli aj pripomienkovať, nepripomienkovať, vlastne sa zle vyjadrili, vlastne to takto podľa zákona vychádza. Ja tento vzorec veľmi dobre poznám, nič sa na ňom nezmenilo ani v prvej, ani v druhej Ficovej vláde. A to je dôvod, že naozaj Slovensko si niečo zaslúži, Slovensko si zaslúži lídra, ktorý bude chrániť záujmy ľudí, normálne záujmy, ktorým každý rozumie, na ulici, v obciach, jednoducho záujmy tak, ako ich ľudia skutočne cítia. A Robert Fico ním nie je.
V. Veteška, podpredseda NR SR: (2004-01-22):
I. Belohorská, poslankyňa: Ďakujem pekne, pán predsedajúci. Pán poslanec Figeľ, ak by som mohla povedať na mnohé časti vášho vystúpenia, budem stopercentne súhlasiť. Len vadí mi jedna vec veľmi často vo vašich postojoch a to sú spomienky na minulosť. V-4 je o ničom. Ja som sa to tak obrazne opýtala: Čo to je? To je skutočne spomienka na minulosť, lebo keď sa pozrieme na stretnutia premiérov, prezidentov a pod., je to veľmi dobré z hľadiska reprezentácie, dobrá drienkovica, dobrý maratón, lyžovačka, veď to sú ľudské dimenzie stretávania sa štátnikov. Veď nám to Poliaci jasne ukázali. Nechcem povedať úplne na rovinu, ako nám dali po nose. Veď s Čechmi keby sme boli chceli robiť stratégiu, tak dneska je spoločný štát. Takže nebuďme labuťou peknou na rybníku, ale buďme Livingstonovou čajkou, ktorá bude schopná vedieť nechať tie okovy minulosti, peknou spomienkou pri tej drienkovici, ale, znovu opakujem, viďme víziu Slovenska. Ja som povedala jasne niektoré veci. Ja vidím slovenského občana, ako raz pôjde nielen s kreditnou kartou, ale aj so zdravotnou kartou tak, že s ňou pôjde do hociktorej nemocnice tak, ako si to mohol dovoliť v minulosti náš prezident. Takže majme vízie, snažme sa tie vízie naplniť, ale, samozrejme, robme to v mene slovenského občana, nerobme to v mene... (Prerušenie vystúpenia rečníka časomerom.)
Kollár, Boris, predseda NR SR (2022-12-07):
Áno, prosím, je všeobecný súhlas? (Súhlasná reakcia pléna.) Áno, ďakujem pekne. Uvedené hlasovanie sme presunuli na zajtra. Máme tu ešte jeden procedurálny návrh. Je od pána poslanca Tarabu. Nech sa páči, máte slovo.
Pellegrini, Peter, predseda NR SR (2015-12-09):
Prezentujme sa a hlasujme. (Hlasovanie.) Prítomných 113 poslancov, za bolo 78, zdržalo sa 33 poslancov, nehlasovali 2. Konštatujem, že sme schválili návrh novely Občianskeho súdneho poriadku. Kolegyne, kolegovia, teraz mi dovoľte, aby som vás poinformoval o ďalšom priebehu nasledujúcich dní. Na žiadosť podpísaných poslancov, ktorí žiadajú zvolať mimoriadnu schôdzu a vysloviť nedôveru ministrovi životného prostredia, túto som zvolal na piatok na jedenástu hodinu dopoludnia. A zároveň predpokladám, že počas zajtrajšieho dňa prerušíme rokovanie tejto schôdze, nie že ju skončíme, pretože máme avizované ešte vrátenie zákonov pánom prezidentom, ktoré by sme mohli prerokovať v utorok. Teraz sa nám chcú prihovoriť alebo poblahopriať príjemné sviatky súbor Chemlon z Humenného spolu s mužskou speváckou skupinou Hačure. Sme veľmi radi, že prišli, a keďže merali cestu až z Humenného, nie je možné odhadnúť, kedy končí Národná rada, preto budem veľmi rád, keď im vytvoríme pekný priestor, keď merali takú dlhú cestu. S tým ale, že, samozrejme, sviatky a všetky tie želania by sme urobili na konci schôdze, počítam v utorok, vtedy, keď predsedovia klubov želajú všetkým ostatným len to najlepšie. Ale, samozrejme, kto chce, môže aj dnes, určite, samozrejme. A teraz už pozývam do sály súbor Chemlon z Humenného a mužskú spevácku skupinu Hačure. (Potlesk.) S tým, že po ich vystúpení preruším dnes rokovanie schôdze a budeme pokračovať až zajtra o deviatej. Vitajte u nás! Nech sa páči. Ešte predtým, kým začnú, prerušujem rokovanie schôdze a budeme pokračovať zajtra o deviatej. Nech sa páči. (Vystúpenie folklórneho súboru Chemlon a mužskej speváckej skupiny Hačure z Humenného s vianočnými koledami a piesňami.) (Dlhotrvajúci potlesk.)
Galko, Ľubomír, minister obrany SR (2011-09-07):
Ďakujem pekne. Krátko zareagujem. Vážení páni poslanci, vážené pani poslankyne, vážený pán predsedajúci, ospravedlňujem sa, že som prišiel neskoro. Meškal som, ale vyšiel som hneď, ako mi telefonovali. A nejako som... (Reakcia poslanca Podmanického.) By som chcel dohovoriť, pán poslanec, ja som vám neskákal do reči, keď ste hovorili. Ďakujem vám. To znamená, že akonáhle ma nejakým spôsobom zavolali, hneď som vyrazil. Čiže sa vám týmto ospravedlňujem. Ale musím povedať jednu vec, že rozdiel medzi pánom poslancom Podmanickým, poslancom SMER-u, a poslancami za SaS, konkrétne pánom poslancom Krnáčom, je práve v tej slušnosti a možno tej takej nejakej veľkorysosti, pretože pán poslanec Krnáč došiel za mnou pred vami a mi to tu pošuškal do ucha, hej. Stalo sa mi to prvýkrát a by som sa ospravedlnil a bol som pripravený sa ospravedlniť. A vy ste potrebovali exhibicionisticky sa sem postaviť a nejakým spôsobom mi to tuto vyčítať. Takže ja tento rozdiel vnímam a budem si ho pamätať. Ďakujem pekne. (Reakcie z pléna.)
Kmec, Peter, poslanec NR SR (2020-07-23):
Ďakujem. Pán minister, tie eurá, ktoré ste nám ukazovali, aj tie výpočty, ktoré ste tu dali ohľadom dôchodkov, tak skôr mi z toho vyšlo, že nieže pridáte vašej mame niečo vyše 100 eur, ale že jej zoberiete 200 eur. Takže ja si myslím, že mali by sme to skôr, skôr takto objektívnejšie posudzovať. A nie sme tu na to, aby sme hodnotili výkon ministerstva práce, ale skôr nám, skôr táto schôdza je o odvolávaní premiéra Matoviča a dotkli ste sa svojského štýlu politiky pána premiéra, ktorý obhajujete, ale ja vám odcitujem časť článku zo Süddeutsche Zeitung, ktorý bol nedávno uverejnený a v ňom sa hovorí: „Nevôľu vyzval Matovičov útočný a jeho funkcii sotva primeraný jazyk. Kritici ho považujú za nevypočítateľného a nespoľahlivého, do parlamentu priviedol skôr spiatočnícke sily. Keď sa zverejnila informácia o Kollárovom plagiátorstve, Matovič vyhlásil, že vytvorí zákon, podľa ktorého každý, kto získal miesto na základe sfalšovanej záverečnej práce, príde o titul aj o funkciu. Svojho predsedu parlamentu však z tohto vyňal.“ Toto, toto už je obrázok v zahraničí, ktorý vytvára pán premiér Matovič a táto vláda. Dokonca český Reflex priniesol titulku: „Z novej slovenskej vlády sa stala banda plagiátorských šašov a klamárov.“ To už sú také výrazy, že musíme sa začať za Slovensko hanbiť. A ja si myslím, že tento svojský štýl politiky pána, pána Matoviča nie je primeraný a možno Spojené štáty si môžu dovoliť mať takého excentrického prezidenta... (Prerušenie vystúpenia časomerom.)
Bugár, Béla, podpredseda NR SR (2016-10-26):
Nech sa páči, prezentujeme sa a hlasujeme o pridelení návrhu výborom, určení gestorského výboru, ako aj potrebné lehoty výborom na jeho prerokovanie. (Hlasovanie.) Prítomných 141, za 136, zdržali sa 4, 1 nehlasoval. Konštatujem, že uznesenie sme schválili. Teraz prosím povereného člena z výboru pre hospodárske záležitosti pána poslanca Miroslava Ivana, aby uviedol hlasovanie v prvom čítaní o návrhu skupiny poslancov na vydanie zákona, ktorým sa mení a dopĺňa zákon č. 251/2012 Z. z. o energetike (tlač 265). (Hlasovanie o návrhu skupiny poslancov Národnej rady Slovenskej republiky na vydanie zákona, ktorým sa mení a dopĺňa zákon č. 251/2012 Z. z. o energetike a o zmene a doplnení niektorých zákonov v znení neskorších predpisov a ktorým sa mení a dopĺňa zákon č. 250/2012 Z. z. o regulácii v sieťových odvetviach v znení neskorších predpisov , tlač 265.)
Bugár, Béla, podpredseda NR SR (2016-11-30):
Tak sa prezentujme a hlasujme o skrátení minutáží. (Reakcia spravodajcu.) Hlasujeme o skrátení lehoty. (Reakcie z pléna.) Áno, na pozmeňovacie návrhy.